คณะรัฐมนตรี เตรียมพิจารณาวาระเรื่องเศรษฐกิจและความมั่นคง
การประชุมคณะรัฐมนตรีวันนี้ พลเอก ประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหม เป็นประธาน โดยมีวาระการพิจารณาที่สำคัญ อาทิ กระทรวงพาณิชย์ เสนอเรื่องเพื่อทราบ รัฐบาลฟิลิปปินส์แจ้งไม่ต่ออายุบันทึกความตกลงว่าด้วยการซื้อขายข้าว ระหว่างรัฐบาลไทยและรัฐบาลฟิลิปปินส์ศูนย์อำนวยการรักษาผลประโยชน์ของชาติทางทะเล หรือ ศรชล. เสนอโครงสร้างและอัตรากำลังของ ศรชล.กองอำนวยการรักษาความมั่นคงภายในราชอาณาจักร หรือ กอ.รมน. เสนอปรับปรุงแก้ไขการจัดโครงสร้าง การแบ่งส่วนงาน อำนาจหน้าที่ของส่วนงานและอัตรากำลังพลของ กอ.รมน.กรมประชาสัมพันธ์ เสนอขออนุมัติก่อหนี้ผูกพันก่อนได้รับการจัดสรรเงินงบประมาณ และผูกพันสัญญาเกิน 5 ปี ค่าเช่าที่ดินวัดหัวมีนา ซึ่งเป็นสถานที่ตั้งสถานีวิทยุกระจายเสียงแห่งประเทศไทยและสถานทีวิทยุโทรทัศน์แห่งประเทศไทย จังหวัดนครศรีธรรมราชกระทรวงพลังงาน เสนอร่างพระราชกฤษฎีกายุบเลิกสถาบันบริหารกองทุนพลังงานสำนักงาน ก.พ.ร. เสนอข้อเสนอของคณะกรรมการร่วมภาคเอกชน 3 สถาบัน เรื่อง แนวทางการพัฒนาแพลตฟอร์มการค้าดิจิทัลระหว่างประเทศของไทยกระทรวงคมนาคม เสนอขอแก้และทบทวนมติ ครม.เดิม เพื่อที่ให้อำนาจผู้ดำเนินการเรื่องค่าชดเชยค่าทางด่วนแก่เอกชน แก่กระทรวงคมนาคมโดยตรง จากเดิมมอบให้นายสมคิด จาตุศรีพิทักษ์ และนายวิษณุ เครืองาม รองนายกรัฐมนตรีดูแลในรัฐบาลชุดเก่า